**GRADSKA PLINARA ZAGREB d.o.o.**, operator distribucijskog sustava, Radnička cesta 1, Zagreb, OIB: 20985255037, koju zastupa direktor Davor Mayer, mag. ing. (u daljnjem tekstu: GPZ),

i

Click here to enter text., Click here to enter text., OIB: Click here to enter text., kojeg zastupa pojedinačno ovlašteni zastupnik Click here to enter text., OIB: Click here to enter text., Ovlašteni izvođač plinske instalacije (u daljnjem tekstu: Ovlašteni izvođač),

(zajedno u daljnjem tekstu: Sporazumne strane)

sklapaju u Zagrebu, dana \_\_\_\_\_\_\_\_\_\_\_\_\_\_\_

**SPORAZUM O POSLOVNOJ SURADNJI**

Br. sporazuma GPZ K‑\_\_\_\_\_\_\_\_\_\_\_\_\_\_\_

**Članak 1.**

Ovim Sporazumom Sporazumne strane uređuju međusobna prava i obveze obzirom da je GPZ:

1. na sastanku Komisije za pregled dokumentacije izvoditelja radova (u daljnjem tekstu: Komisija)

provjerila i Zaključkom Komisije br. \_\_\_\_\_\_\_\_\_\_\_ od \_\_\_\_\_\_\_\_\_\_\_\_ utvrdila zadovoljavanje uvjeta traženih Uvjetima izdavanja ovlaštenja za izvođenje plinskih instalacija koje se priključuju na distribucijski sustav GRADSKE PLINARE ZAGREB d.o.o. (u daljnjem tekstu: Uvjeti) propisanih i

objavljenih na internetskim stranicama GPZ,

1. provjerila uplatu naknade po ponudi GPZ za izdavanje ovlaštenja za fizičke i pravne osobe prema Cjeniku nestandardnih usluga GPZ,
2. provjerila i utvrdila da je Ovlašteni izvođač dostavio dokaz tražene financijske kvalificiranosti u vidu police osiguranja od profesionalne odgovornosti i police osiguranja od javne (opće) odgovornosti na traženi iznos, a prije potpisivanja ovog Sporazuma, odnosno izdavanja Ovlaštenja.

**Članak 2.**

Potpisivanjem ovog Sporazuma reguliraju se međusobna prava i obveze između podnositelja zahtjeva i GPZ za **radno područje A:**

Izvođenje plinoinstalaterskih radova (izvođenje plinske instalacije na stambeno / poslovnim građevinama s membranskim plinomjerima opsega mjerenja ne većeg od G‑25 ili kotlovnice snage manje od 350 kW), kako je definirano Uvjetima.

**Članak 3.**

Sporazumne strane suglasne su da će GPZ na svojoj internetskoj stranici objaviti podatke o Ovlaštenom izvođaču i to prema abecednom redoslijedu Ovlaštenog izvođača.

**Članak 4.**

Ovlašteni izvođač se obvezuje:

1. poslove izvođenja plinske instalacije izvoditi samostalno,
2. poslove izvođenja plinske instalacije izvoditi sukladno Uvjetima, važećoj zakonskoj regulativi i važećim tehničkim pravilima, propisima, normama, pravilima struke i internim tehničkim propisima priznatim od GPZ‑a,
3. bez odgode prijaviti GPZ‑u ne ispunjavanje nekog od uvjeta propisanih i objavljenih Uvjeta na internetskim stranicama GPZ, te prestati obavljati izvođenje plinskih instalacija.

**Članak 5.**

Sporazumne strane obvezne su tijekom trajanja ovog Sporazuma pravodobno se obavještavati o svim činjenicama i okolnostima koje mogu imati utjecaj na obavljanje poslova izvođenja plinskih instalacija za građevine gdje Ovlašteni izvođač obavlja građenje.

**Članak 6.**

Ovaj Sporazum sklapa se na vremenski rok od 2 godine, a stupa na snagu danom izdavanja

Ovlaštenja.

Ovlašteni izvođač obvezan je 30 dana prije isteka roka Sporazuma, dostaviti pisani zahtjev GPZ‑u za potpisivanje novog Sporazuma. Zahtjevu je potrebno priložiti dokumentaciju koja dokazuje ispunjenje Uvjeta propisanih od GPZ.

**Članak 7.**

Sporazumne strane suglasne su da GPZ ima pravo nadzirati rad i provjeravati kvalitetu izvođenja radova Ovlaštenog izvođača, na mjestu obavljanja izvođenja, između ostalog, i pregledom dokumentacije građenja te propisane dokumentacije kvalitete, odnosno verificirane kontrolne liste od strane izvršitelja nadzora, a prije punjena plinske instalacije plinom. Ovlašteni izvođač suglasan je koristiti obrazac prijave i odjave radova objavljen na internetskim stranicama GPZ-a.

Sporazumne strane suglasne su da GPZ provjerava da li su radovi na građenju plinske instalacije izvedeni sukladno: revidiranom projektu plinske instalacije od strane GPZ, Pravilniku za izvođenje unutarnjih plinskih instalacija GPZ‑P.I.600, Pravilniku HSUP P‑601.111/II. izdanje, posebnim zahtjevima pravila tehničke struke i posebnih propisa u području distribucije plina i javnog komunalnog gospodarstva koji su prihvaćeni i važeći na distribucijskom području GPZ‑a kao i provjeru poštivanja procedure od strane GPZ, a vezano za prijavu i izvođenje radova na novim ili preinačenim instalacijama.

Sporazumne strane suglasne su, ako se pri nadzoru ustanovi bilo kakva nepravilnost ili odstupanje od propisanog Uvjetima da se uočena nepravilnost ili odstupanje evidentira Zapisnikom od strane ovlaštene osobe GPZ‑a.

**Članak 8.**

Sporazumne strane suglasne su da GPZ može jednostrano raskinuti ovaj Sporazum ukoliko GPZ oduzme ovlaštenje ako Ovlašteni izvođač ne ispunjava svoje obveze iz ovog Sporazuma, odnosno sukladno Uvjetima GPZ‑a, ako se utvrdi da:

1. je istekao rok važenja pojedinih dokumenata izdanih s rokom važenja, a Ovlašteni izvođač ima ovlaštenje za izvođenje radova građenja plinskih instalacija, odnosno nije pravovremeno dostavio potrebni dokument koji zamjenjuje dokument kojem je istekao rok
2. postoje nepravilnosti ili odstupanja od propisanog ovim Uvjetima, a što pri obavljanju nadzora

kvalitete obavljanja poslova, provjere i ispitivanja ustanove radnici GPZ‑a,

1. ovlašteni izvođač plinskih instalacija obavlja poslove bez radnika ili članova zadruge s kojima je stekao status ovlaštenog izvođača. Radove izvodi s radnikom ili članovima zadruge za koje nije

dobio ovlast ili radove izvode radnici ili članovi zadruge bez potrebnih atesta,

1. ovlašteni izvođač plinskih instalacija ne izvodi radove u skladu s odredbama Pravilnika GPZ‑P.I.600, posebnim zahtjevima pravila tehničke struke i posebnih propisa u području distribucije plina i javnog komunalnog gospodarstva koji su prihvaćeni i važeći na distribucijskom području GPZ‑a, a ukoliko takvo izvođenje radova ugrozi ljude i imovinu (oštećivanje mjernih uređaja i opreme, cijevnog dijela plinske instalacije pod plinom, puštanja plina prije ispitivanja i preuzimanja od strane GPZ‑a i sl.) ovlast se trajno oduzima,
2. ovlašteni izvođač plinskih instalacija nije dostavio ispravnu/potpunu dokumentaciju vezanu za

obavljene radove,

1. ovlašteni izvođač nije izveo radove prema projektu plinske instalacije za koju je GPZ izdao potvrdu

o usklađenosti tehničke dokumentacije,

1. ovlašteni izvođač za izvođenje nove plinske instalacije nije pravovremeno, odnosno 2 (dva) dana prije započinjanja radova, prijavio radove u Odjel prodaje GPZ‑a putem obrasca (vidi PRILOG 4 ovih Uvjeta),
2. je ovlašteni izvođač izvršio preinaku na postojećoj plinskoj instalaciji bez pravovremene prijave

radova,

1. je ovlašteni izvođač izvršio skidanje GPZ monterske plombe na plinomjeru, ventilu ili na bilo kojem elementu plinske instalacije ili distribucijskog sustava bez dojave u Odjel distribucijski centar na telefon +385 (01) 6437 741.,
2. je ovlašteni izvođač plinskih instalacija izvodio neovlaštene radove na plinskoj instalaciji,
3. je ovlašteni izvođač plinskih instalacija neovlašteno demontirao plinomjer,
4. je ovlašteni izvođač plinskih instalacija izvođenjem radova omogućio neovlaštenu potrošnju plina,
5. postoji pisana prijava ili zapis prema GPZ‑u od radnika GPZ‑a ili krajnjeg kupca vezano uz rad ovlaštenog izvođača koji je izvodio neovlaštene radove, odnosno radove za koje nije dobio ovlast.

Ovaj sporazum prestaje ako ovlašteni izvođač plinskih instalacija prestane postojati.

**Članak 9.**

Sporazumne strane suglasne su da u slučajevima gubitka ovlaštenja, GPZ pisanim putem obavještava Ovlaštenog izvođača o gubitku statusa, kao i sljedeće institucije:

1. stručne službe GPZ‑a;
2. Gradski ured za gospodarstvo, energetiku i zaštitu okoliša, Trg Stjepana Radića 1/I, Zagreb.

**Članak 10.**

Sporazumne strane suglasne su da izmjena zakona i podzakonskih propisa kojima se uređuje energetski sektor, regulacija energetskih djelatnosti i tržište plina automatski se primjenjuje na ovaj Sporazum, bez potrebe izmjene samog Sporazuma.

Na sva pitanja koja nisu regulirana ovim Sporazumom primjenjivat će se odgovarajuće odredbe svih važećih zakona kojima se uređuje energetski sektor, regulacija energetskih djelatnosti i tržište plina, kao i propisa donesenih na temelju tih zakona, a Sporazumne strane takva pitanja mogu posebno regulirati dodatnim ugovorima ili odlukama u pisanom obliku.

**Članak 11.**

Sve obavijesti i dostava dokumentacije obavljat će se temeljem Kontakt obrasca koji je sastavni dio ovog Sporazuma.

**Članak 12.**

Sporazumne strane suglasne su da eventualne sporove iz ovog Sporazuma, prvenstveno će rješavati sporazumno, a ukoliko u tome ne uspiju ugovara se nadležnost stvarno nadležnog suda u Zagrebu.

**Članak 13.**

Ovaj Sporazum je sastavljen u 3 (tri) istovjetnih primjeraka od kojih GPZ zadržava 2 (dva), a Ovlašteni izvođač 1 (jedan) primjerak.

|  |  |  |
| --- | --- | --- |
| Click here to enter text. |  | **GRADSKA PLINARA ZAGREB d.o.o.** |
| Ovlašteni zastupnik |  | po ovlaštenju |
|  |  |  |
| Click here to enter text. |  | Trpimir Barun, dipl.ing. |
|  |  |  |
|  |  |  |
|  |  |  |
| **M.P.** |  | **M.P.** |

**KONTAKT OBRAZAC**¹

**GPZ:**

adresa: Radnička cesta 1, Zagreb

e‑mail: [info‑gpz@plinara‑zagreb.hr](mailto:infogpz@plinarazagreb.hr)

tel: 01/6437‑677

kontakt osoba: Trpimir Barun

Click here to enter text.

adresa: Click here to enter text.

e‑mail: Click here to enter text.

tel: Click here to enter text.

¹sve dostave smatrat će se uredno obavljenima ukoliko imaju potvrdu primitka

kontakt osoba: Click here to enter text.